Magnoliopsida

Magnoliopsida su takson rostlinow z kmjena krytosymjenjak (Magnoliophyta abo Angiospermae). Jich embryjo wobsedźi kaž wšě dwuschadźikate kćenjowe rostliny dwě schadźenkowej łopješki. Hinak hač při tych su pak próški „monocolpat“ (jednowłóžojte), wone wobsedźa tuž jenož jeničku włóžu. Tuta je jenož w elektroniskomikroskopiskim přiwzaću widźomna. Tutón takson so tež jako Palaeo-Dicotyledone woznamjenjenja.

Znutřka krytosymjenjakow reprezentuja Magnoliopsida kćenjowe rostliny, kotrež su zemskostawiznisce zahe nastałe a potajkim hišće relatiwnje jednore přiznamjenja pokazuja. Tak wobsedźa dołho žiwy korjeń z najčasćišo wotewrjenymi w kružkach zrjadowanymi powodnymi snopami. Łopjena su jednory twarjene a syćožiłkojte. Zwjetša so namaka tam kćenjowu wobalku, kotraž je šrubowje abo w třo-ličbnych přaslenkach rjadowana. Stamena su často w mnohoće na składźe (polyandriski). P łodowe łopješka su najčasćišo swobodne (choricarp).

 Systematika 

Magnoliopsida su najskerje parafyletiske, to rěka wone wopřijimaja najskerje nic wšěch potomnikow jich poslednjeho zhromadny prjedownika. Wone so do pjeć podklasow poddźěluja, kotrež wobsahuja dźewjeć porjadow. Cyłkownje so rozeznawa něhdźe 8000 družinow.

 Podklasa (Nymphaeidae)
 Nymphaeales
 Podklasa Ceratophyllidae
 Ceratophyllales
 Podklasa Chloranthidae
 Chloranthales
 Podklasa (Magnoliidae)
 (Magnoliales)
 (Laurales)
 Canellales
 (Piperales)

 Njepřirjadowane su dotal izolowane porjady:
 (Austrobaileyales)
 Amborellales z jeničkej družinu:
 Amborella trichopoda

Hlej tež: Rosopsida

 Wotkazy 

Kategorija:Krytosymjenjaki